(1605) met spijs en dranck na den lichaem Prijst zijnen naem , die nae tbetaem Wijn en alle coren , ons menschen te vooren , Wassen doet goed en bequaem .Wilde dieren , Visschen in de Zee , Heeft hy om ons gheschapen al Beesten opt veldt , en voghelkens mee Tot ons behoef sonder ghetal Cruypt , groot en smal , tot aertsche dal met alle ander vruchten Die door soete luchten Rijpen al tot ons gheval Ghelijck als hy ons spijset hier In den lichaem cleyn en groot Soo wil hy oock seer goedertier Ons siel spijsen met Hemels broot D ’ eewighe doot , doet ons gheen noot Soo wy tot hem keeren , met hertelijc begeeren Leggen thooft in zijnen schoot Prince .Lof Prince boven alle Princen sijn Lof Vader in des Hemels throon Lof moet u eewelijcken zijn Door Christum u eenighen Soon In Sion schoon , spant ghy de croon Dies moeten u loven , d ’ Engelen hier boven Singhende met soeten thoon [ Wel lustighe jonghelinghen ] Op de wyse , Brand Maitresse Wel lustighe jonghelinghen Dit edele Maechdekijn Dat wil ick een croesgen bringhen Met vriendelijck aenschijn Een vreuchdelijck Liedeken singhen Ter eeren die liefste myn .